open-index/open-wikipedia-markdown huggingface dataset:
שרה דז'רדן

**שרה דז'רדן** (באנגלית: **Sarah Desjardins**; נולדה ב-15 ביולי 1994) היא שחקנית קנדית, המוכרת מתפקידיה בסדרות הטלוויזיה "ריברדייל", "הצהובות" ו"סוכן הלילה".

## ביוגרפיה
דז'רדן נולדה וגדלה בווונקובר, קולומביה הבריטית ויש לה אח צעיר אחד. דז'רדן התעניינה במשחק מגיל צעיר והיו אלה הוריה שהשיגו לה סוכן.

## קריירה
התפקיד הראשון של דז'רדן היה ב-2011 בסרט הטלוויזיה "Magic Beyond Words", על חייה של ג'יי קיי רולינג שבו דז'רדן מגלמת גרסה צעירה יותר של אחותה של רולינג, דיאן. כמו כן, דז'רדן שיחקה בתפקידי אורח במספר רב של סדרות טלוויזיה בהן "על טבעי", "עיירה ללא מוצא" (אנ') ו-"Imaginary Mary".

דז'רדן שיחקה במספר רב של סרטי טלוויזיה, כולל סרט הטלוויזיה מ-2016, "Unleashing Mr. Darcy" בו גילמה את זארה דארסי ברימייק מודרני ל"גאווה ודעה קדומה". ב-2017 היא שיחקה בסרט "Drink, Slay, Love", סרט חיים על ערפדים מתבגרים.

ב-2016, שיחקה דז'רדן בתפקיד חוזר בסדרת הטלוויזיה "ואן הלסינג". באותה שנה, היא החלה לשחק בתפקיד חוזר בסדרה של נטפליקס, "Project MC2". בסדרה היא מגלמת את מאדי מקאליסטר, האחות הגדולה של הדמות הראשית מקיילה, שיחד עם חבריה, מגויסת להצטרף לארגון ריגול כדי להציל את המצב. הדמות שלה היא סוכנת ריגול מובילה וחייבת להבין אם אחותה עברה לצד האפל.

בדצמבר 2016, הוכרז שדז'רדן תשחק בסדרת הטלוויזיה "Impulse", ששודרה ב-YouTube Premium.

בשנת 2019, דז'רדן החלה לשחק בתפקיד חוזר בעונה הרביעית של סדרת הדרמה "ריברדייל", בתור דונה סוויט. בשנת 2021, החלה לשחק בתפקיד חוזר בסדרת הטלוויזיה "הצהובות".

בשנת 2023 החלה לשחק כמאדי, בתו של סגן הנשיאה בסדרת הטלוויזיה של נטפליקס "סוכן הלילה". 

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:קנדיות שנולדו ב-1994
נחל סד

**נחל סד** הוא נחל אכזב בנגב הצפוני. אורכו כ־8.6 קילומטרים.

## תוואי הנחל
מוצא הנחל ממוקם בגובה של כ־210 מטרים מעל פני הים, כקילומטר וחצי מצפון־מערב לקיבוץ בית קמה. משם הוא זורם צפונה, בין שמורת פורה לבתרונות רוחמה. לאחר מכן, כקילומטר מערבית לתל נגילה ולאורך כחצי קילומטר, נצמד אליו ממזרח שביל ישראל, ומעט לאחר מכן, בגובה של כ־140 מטרים מעל פני הים, הנחל נשפך אל נחל שקמה, שנשפך בסופו אל הים התיכון.

סד
קטגוריה:שביל ישראל
קטגוריה:מישור החוף הדרומי: נחלים
מת'סון

קטגוריה:שמות משפחה סקוטיים
קטגוריה:שמות משפחה פטרונימיים
מצעד הגאווה השחורה

**מצעדי הגאווה השחורים** הם מצעדי גאווה, שעיקר משתתפיה הם שחורים להט"בים, שפועלים מאז שנות ה-90 של המאה ה-20. מצעדי גאווה אלו החלו לספק כאלטרנטיבה למצעדי הגאווה האחרים, שעיקר משתתפיה היו לבנים. לטענת מארגני מצעדי הגאווה השחורים, מצעדי גאווה אלו קיימים בשל אפליה גזעית שקיימת בקרב הקהילה הגאה.

בעוד שמצעדי הגאווה המרכזיים, שנתפסו לרוב כלבנה ברובה, התמקדה בעיקר בנישואים חד-מיניים, מצעדי הגאווה השחורים מתמקדים בנושאים אחרים, כגון גזענות, הומופוביה והעידר הולם ברפואת להט"ב בקרב הקהילות השחורות.

כיום, יש כ-20 מצעדי גאווה שחורים בכל רחבי ארצות הברית, כאשר הגדולים שביניהם הם מצעד הגאווה השחורה בוושינגטון די. סי.  ומצעד הגאווה השחורה באטלנטה . בעוד שמצעדי הגאווה השחורה החלו כבר ב-1988, מצעד הגאווה השחורה בוושינגטון די. סי., שהחלה ב-1991, נחשבת כאירוע המרכזי המוקדם ביותר. כמו כן, מתקיים מדי שנה מאז 2005, מעצד הגאווה השחורה בממלכה המאוחדת .

## הערות שוליים

קטגוריה:מצעדי גאווה
קטגוריה:האדם השחור
אברהם אסולין

ממוזער|חתימת רבי אברהם אסולין
הרב **אברהם אסולין** (סביב ה'תקכ"ה, 1765 - טבת ה'תקצ"ב, 1832) היה מקובל, פוסק הלכה, אב בית הדין ורבה של מרקש בראשית המאה התשע עשרה.

## קורותיו
נולד לאביו רבי שלמה שהיה מקובל מחכמי העיר מרקש. למד אצל חכמי העיר. לא יאוחר משנת ה'תק"פ, צירפו את רבי אברהם לכהן כדיין בבית הדין בראשותו של רבי שלמה אסבאג. חודשים קצרים לאחר מכן רבי שלמה נפטר, ובית הדין עבר להנהגתו של רבי משה אסבאג. לאחר פטירת האחרון בשנת ה'תקפ"ה, רבי אברהם ירש את תפקידו וכיהן כרבה של העיר ואב בית הדין תחתיו. הדיינים שכיהנו בבית דינו של רבי אברהם, היו רבי אברהם פינטו הקטן, רבי דוד צבאח, רבי מימון פינטו ורבי אלעזר חזן.

בית הדין התכתב עם שאר בתי הדין במרוקו, כדוגמת בית הדין בסאלי בראשות הרבנים יעקב ורפאל ביבאס, בית הדין בטנג'יר בראשות רבי אברהם טולידאנו, בית הדין ברבאט בראשות רבי אברהם אביטבול ורבי אהרן אלמליח, בית הדין במקנס בראשות רבי יעקב בירדוגו, בית הדין בפאס.

רבי אברהם עסק בספר הזוהר וספרי קבלה נוספים.

נפטר במרקש בחודש טבת שנת ה'תקצ"ב. נזכר בפיוט לחכמי המערה במרקש.

לאחר פטירתו ירש אותו רבי אברהם פינטו הקטן בתפקיד אב בית הדין ורב העיר.

### משפחתו
ביתו נישאה לרבי אפרים אביטבול, שהיה מחכמי העיר.

## חיבוריו
**חידושים על התנ"ך ומאמרי חז"ל** - מקצתם נעתקו בספרים שונים של חכמי מרקש.

**חידושים על הרא"ם** - בכתב יד.

**פסקי דין** - מפוזרים בספרי חכמי מרוקו.

## הערות שוליים

קטגוריה:רבנים מרוקאים
קטגוריה:יהדות מרקש
קטגוריה:מרקש: רבנים
קטגוריה:מקובלים
קטגוריה:אבות בתי דין
קטגוריה:נפטרים ב-1832
קיריגלפוטה

**קיריגלפוטה** (בסינהלית: **කිරිගල්පොත්ත**; משמעות השם היא "קליפת אבן") הוא ההר השני בגובהו בסרי לנקה, אחרי פידורוטלגלה. גובהו 2,395 מטרים מעל פני הים.

## גאוגרפיה
ההר ממוקם כ־15 קילומטרים דרומית לעיירה נווארה אליה  וכ־95 קילומטרים מזרחית לסרי ג'ייוורדנפורה-קוטה, בירת המדינה. אל ההר מעפיל מסלול הליכה באורך 7 קילומטרים.

## קישורים חיצוניים

## הערות שוליים

קטגוריה:סרי לנקה: גאוגרפיה
קטגוריה:אסיה: הרים
לורן אברז'ל

**לורן אברז'ל** (או **אברג'ל**, בצרפתית: **Laurent Abergel**; נולד ב-1 בפברואר 1993) הוא כדורגלן צרפתי-יהודי, המשחק בעמדת הקשר האחורי ומשמש כקפטן לוריאן מליגת העל הצרפתית.

## קריירת מועדונים
אברז'ל גדל במחלקת הנוער של אולימפיק מרסיי. בשנת 2012 החל לשחק בקבוצת המילואים של המועדון. ב-5 בינואר 2014 ערך את הופעת הבכורה שלו בקבוצה הראשונה של המועדון, בניצחון 2–0 על סטאד ריימס במסגרת הגביע הצרפתי. ב-29 בינואר ערך את הופעתו היחידה במסגרת ליגת העל הצרפתית במדי המועדון, בניצחון 2-1 על ואלנסיין במסגרת המחזור ה-21 לעונת .

ב-1 בספטמבר 2014 הושאל אברז'ל למשך עונה אחת לאז'אקסיו מליגת המשנה הצרפתית. ב-31 ביולי 2015 חתם על חוזה קבוע לשנתיים במועדון. בסך הכל ערך 59 הופעות ליגה במדי המועדון, בהן הבקיע שני שערים.

ב-8 ביולי 2017 חתם אברז'ל על חוזה לשלוש שנים בנאנסי מליגת המשנה הצרפתית. הוא שיחק במועדון במשך שתי עונות, בהן ערך 60 הופעות ליגה והבקיע שני שערים.

ב-26 ביולי 2019 חתם אברז'ל על חוזה לשלוש שנים בלוריאן מליגת המשנה הצרפתית. בתום עונת  העפיל אברז'ל עם המועדון לליגת העל הצרפתית.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים יהודים
קטגוריה:קשרי כדורגל צרפתים
קטגוריה:קשרי כדורגל יהודים
קטגוריה:ספורטאים יהודים צרפתים
קטגוריה:מרסיי: כדורגלנים
קטגוריה:כדורגלני אולימפיק מרסיי
קטגוריה:כדורגלני אז'אקסיו
קטגוריה:כדורגלני נאנסי
קטגוריה:כדורגלני לוריאן
קטגוריה:צרפתים ממוצא יהודי-מרוקאי
קטגוריה:צרפתים שנולדו ב-1993
משפחת קיש

שמאל|ממוזער|200px|חנוך קיש, סביב 1901
שמאל|ממוזער|200px|פרדריק קיש
**משפחת קִישׁ** (בגרמנית: **Kisch**) הייתה משפחה יהודית בולטת שנדדה במאה ה-16 מהעיירה כיש (Chiesch) במערב בוהמיה (כיום  בצ'כיה), מקור שם המשפחה, והתיישבה בשלהי המאה ה-17 בפראג (אז תחת שלטון האימפריה הרומית הקדושה של בית הבסבורג). כשגרשה הקיסרית מריה תרזה את היהודים מפראג ב-1744 הגיעו בני המשפחה להולנד וממנה לאנגליה, שבה שימשו בממשל המקומי ובמושבות, והיו פעילים בחיי הקהילה במקומות בהם התגוררו. המשפחה החזיקה במשך כ-200 שנים ברישיון לניהול בית המרקחת היחיד ברובע היהודי בפראג.

בין בני המשפחה הידועים:
***אברהם קיש** (Abraham Kisch; 1725–1803) – רופא, ואחד ממוריו של משה מנדלסון; נולד בפראג במחצית הראשונה של המאה השמונה עשרה (1720?); נפטר ב-5 ביוני 1803. כשאר יהודי פראג נאלץ לעזוב את עיר הולדתו ב-1745, עקב צו הגירוש של היהודים של הקיסרית מריה תרזה, והוא נסע לגרמניה. במהלך שהותו בברסלאו הוא הקים שם "חברה קדישא" ובית חולים, שניהם עוצבו לפי מודל של מוסדות דומים בפראג. משם נסע לברלין, שם השלים את לימודיו בהדרכתו של אהרון גומפרץ; בברליו הוא לימד את משה מנדלסון לטינית. בשנת 1749 הוא קיבל מאוניברסיטת האלה את תואר דוקטור לפילוסופיה (.Ph.D), ובאותה שנה את התואר "דוקטור לרפואה" (.M.D) עבור עבודת הדוקטורט שלו, "Theoria et Therapia Phthiseos Pulmonalis" (תאוריה וטיפול בשחפת).בינתיים אפשרה הקיסרית מריה תרזה ליהודים לחזור לפראג, קיש נבחר לרופא של הקהילה ולמנהל בית החולים מייזל. הוא החזיק במשרות אלו עד 1763.
***יוסף חנוך קיש** (Joseph Enoch Kisch; 1804–1884) היה מחנך שיסד את בית הספר הפרטי המודרני הראשון ברובע היהודי בפראג.
***[[חנוך קיש]]** (Enoch Heinrich Kisch; 1841–1918) – בנו של יוסף קיש, בלנאולוג וגינקולוג ממפתחי ענף מרחצאות המרפא בבוהמיה.
***[[אלכסנדר קיש]]** (Alexander Kisch; 1848–1917) – בנו של יוסף קיש ואחיו של חנוך, רב וחוקר. הרב היחיד שקיבל באימפריה האוסטרו-הונגרית מינוי ממשלתי כפרופסור לדת וכמפקח על חינוך דתי.
***[[אגון ארווין קיש]]** (Egon Erwin Kisch; 1885–1948) – עיתונאי וסופר צ'כי-יהודי ממוצא אוסטרי שכתב בגרמנית.
***[[ברונו קיש]]** (Bruno Zacharias Kisch; 1890–1966) – קרדיולוג ופיזיולוג ניסויי ומייסד שותף של האגודה הגרמנית לחקר הלב וכלי הדם.
***[[גידו קיש]]** (Guido Kisch; 1889–1985) – היסטוריון של המשפט וחוקר תולדות עם ישראל.
***הרמן מייקל קיש** (Hermann Michael Kisch; 1850–1942) – בנו של אלכסנדר קיש, הוא התחנך בטריניטי קולג' באוניברסיטת קיימברידג', והצטרף ללשכת עורכי הדין בשנת 1883. הצטרף ל בשנת 1873, מונה לתת-מזכיר של ממשלת בנגל, וסייע בעבודת הסיוע בבנגל במהלך , ובמדראס ב. ב-1884 מונה כמנהל הדואר הכללי של בנגל, וארגן את התפקידים ל (כיבוש סיקים מטיבט) של 1888. הוא ייצג את הודו בקונגרס הדואר הבינלאומי של וינה, 1891, ובקונגרס שהתקיים בוושינגטון די. סי. ב-1897. הוא השתתף, באותה התפקיד, גם בוועידת הדואר של הפני הקיסרי (Imperial Penny Postage Conference) בלונדון ב-1898.הוא חזר לאנגליה ב-1904 והיה פעיל בעניינים יהודיים. מכתביו, "ויקטוריאני צעיר בהודו" (A Young Victorian in India), נערכו על ידי בתו אתל ופורסמו ב-1957.
***[[פרדריק קיש]]** (Frederick Hermann Kisch; 1888–1943) – בנו של הרמן קיש. איש צבא יהודי-בריטי ומנהיג ציוני.
***[[יואב קיש]]** (נולד 1968) – נכדו של פרדריק קיש; יואב הוא טייס קרב בצה"ל במיל' וכן חבר הכנסת לשעבר, וכיום שר החינוך מטעם סיעת הליכוד.

## קישורים חיצוניים

## הערות שוליים

*
קיש
ואיידופר

**ואיידופר** (בספרדית: **Valledupar**) היא בירת מחוז ססאר שבצפון־מזרח קולומביה.

ואיידופר נחשבת למרכז חקלאי ותעשייתי אזורי. בנוסף על כך, ואיידופר בולטת כערש מוזיקת הוואיינאטו העממית. בעיר מתקיים פסטיבל האגדה של ולנאטו. בוואיידופר יש את אחד מבתי הכלא המודרניים ביותר במדינה.

במהלך שנות ה-80, ה-90 ותחילת שנות ה-2000, סבלה העיר במהלך מלחמת האזרחים בקולומביה. בשנים אלו היו עם חטיפות רבות, פשע ואלפי פליטים.

## היסטוריה
ימין|ממוזער|269x269 פיקסלים|פסל לכבוד הרננדו דה סנטנה, מייסד העיר.
בעבר האזור יושב על ידי אינדיאניים ילידיים. האזור נחקר לראשונה על ידי פדרו דה באדילו. האזור נכבש בשנת 1532 על ידי אמברוזיוס אהינגר הגרמני. העיר עצמה נוסדה בשנת 1550 על ידי הכובש הספרדי, קפטן הרננדו דה סנטנה.

מאז תקופת הקולוניזציה, אזור ואיידופר מהווה מרכז לייבוא מאזור הקריביים והפצה ליבשת אמריקה. ספרדים טיילו באזור והקימו חקלאות ענפה, בעיקר לגידול בקר אירופאי מיובא.רבים מהילידים מתו ממגפות ומחלות זיהומיות חדשות שהביאו האירופים. אחרים עבדו בעבודות כפייה.
שמאל|ממוזער|200x200 פיקסלים|מרכז העיר ואיידופר המשמר אדריכלות קולוניאלית ספרדית.
במהלך מלחמת העולם השנייה קיבלה ואיידופר מהגרים רבים מאירופה – בעיקר צרפתים, גרמנים ואיטלקים. מאוחר יותר הגיעו לעיר גם מהגרים מהמזרח התיכון.

האזור החל להתפתח במהירות עקב תמיכתו של הנשיא לשעבר אלפונסו לופס מיקלסן ששימש גם כמושל הראשון של ססאר. במהלך שנות ה-70 העיר התפתחה רבות בזכות ייצור כותנה שכונתה גם כ"זהב לבן".

שגשוג זה פסק בשנות ה-80 עם פריצתן של מהומות פוליטיות שונות. מהומות אלו כללו גם מעורבות של ELN ו-FARC.

## דמוגרפיה
מיעוטים בולטים בעיר כוללים שלוש קבוצות של אמרינדיאנים, וכן מהגרים אירופאים וטורקים.

### חינוך
האוניברסיטה הגדולה ביותר בואיידופר היא האוניברסיטה העממית של ססאר (Universidad Popular del Cesar). אוניברסיטה זו היא ציבורית ופועלת בשני קמפוסים בעיר. אוניברסיטאות פרטיות אחרות פועלות בעיר, ובהן אוניברסיטת סנטנדר ואוניברסיטת אזור האנדים. בנוסף על כך, ישנם מספר בתי ספר טכניים בעיר. על פי ציוני משרד החינוך הקולומביאני ב-2013, ההשכלה הגבוהה בססאר מדורגת כנמוכה ביותר בקולומביה.

## כלכלה
כלכלת ואיידופר מבוססת בעיקר על מסחר, קמעונאות, בנקאות, שירותים ותיירות. העיר משמשת גם כמרכז עסקים לשני מכרות הפחם הסמוכים, סרג'ון ודראמונד. ייצור הפחם החל בסוף שנות ה-20 של המאה ה-20 כלכלת האזור נשענת גם על המגזר הראשוני – חקלאות וגידול בקר. במהלך שנות ה-70 האזור חווה פריחה כלכלית בגלל ייצור מסיבי של כותנה לאור הביקוש העולמי הגבוה. בתקופה זו ואיידופר חוותה תהליך מודרניזציה והפכה לאזור השני היצרני ביותר בקולומביה במשך זמן מה. תנופת הכותנה הסתיימה במהלך שנות ה-80 בגלל ירידה בייצור הכותנה וגלי אלימות. המיתון הכלכלי שנוצר הותיר רבים בחובות ללא יכולת להחזיר הלוואות לבנקים. במהלך השנים תעשיית וסחר המריחואנה שגשגה ואף ייצאה מריחואנה לארצות הברית. הסחר בסמים של ארגוני הטרור ממשיכים גם כיום.

הגידולים בואיידופר כוללים בעיקר כותנה, אורז, שמן דקלים, טבק, קפה וקקאו.

מקורות שוליים יותר לצמיחתה הכלכלית של ואיידופר כוללים גם דיג, תחבורה, בנייה, ייצור תעשייתי, חשמל וגז, מסחר, מלונאות, גופים ציבוריים, נדל"ן, חינוך, בריאות ושירותי משק בית.

פסטיבל האגדה של ולנאטו נחשב למקור כלכלי חשוב בעיר. הפסטיבל הפך למוקד משמעותי עבור תיירים. בנוסף על כך, התפתחה בעיר תיירות אקולוגית.

## קישורים חיצוניים

* 
* 

קטגוריה:מחוזות קולומביה: ערי בירה
קטגוריה:יישובים שהוקמו במאה ה-16
ארצ'י מדקוויי

**ארצ'י מדקוויי** (באנגלית: **Archie Madekwe**; נולד ב-10 בפברואר 1995) הוא שחקן אנגלי.

## ביוגרפיה
מדקוויי נולד בדרום לונדון. הוריו התגרשו כשהיה צעיר. הוא בן דודה של השחקנית אשלי מדקוויי. בגיל 14 הוא התחיל ללמוד תיאטרון בבית הספר לאמנויות בריט (אנ'). מאוחר יותר, החל לשחק בתיאטרון הנוער הלאומי (אנ').

הוא המשיך את לימודיו באקדמיה למוזיקה ולאמנויות הדרמה של לונדון (LAMDA), ונשר בשנה השנייה כאשר לוהק לתפקיד במחזה "העז, או מי זאת סילביה?" מאת אדוארד אלבי שהוצג בווסט אנד לצד דמיאן לואיס וסופי אוקונדו.

## קריירה
מדקוויי ערך את הופעת הבכורה שלו בטלוויזיה בשנת 2014 עם הופעת אורח בפרק של הדרמה הרפואית "נפגעים". לאחר מכן גילם את לוקה בשני פרקים של הדרמה הקומית של ערוץ 4, "Fresh Meat" ב-2016.

בשנת 2017, מדקוויי ערך את הופעת הבכורה שלו בווסט אנד במחזה "העז, או מי זאת סילביה?" בתיאטרון היימרקט לצד דמיאן לואיס וסופי אוקונדו. 

בשנת 2018, הוא לוהק לתפקיד הראשון שלו בקולנוע בתור לוק בסרט "רק רוצה לשיר" לאחר שמנהל הליהוק ראה אותו בהצגה. באותה שנה הופיע גם בסיטקום של ערוץ 4, "פסיכולוג לרגע".

בשנת 2019, החל מדקוויי לשחק בסדרת המדע הבדיוני "See", שיחק במיני סדרה "עלובי החיים", ושיחק כסיימון בסרט האימה "מידסומר" שביים ארי אסטר. 

בשנת 2021, הוא הופיע בסרט "הנוסעים"  לצד קולין פארל ולילי-רוז דפ ודיבב את סדג'וויק בסדרת האנימציה זוכת האמי של נטפליקס "אהבה, מוות ורובוטים".

בשנת 2022 לוהק מדקוויי לתפקיד בסרט "גראן טוריסמו" של ניל בלומקאמפ. כמו כן לוהק לתפקידים בסרטים – "לב של אבן" בהפקת נטפליקס שהוקרן לראשונה באוגוסט 2023 ובסרט המתח "סלטברן" בבימוי אמרלד פנל.

בשנת 2023 שיחק לצד של אמה ד'ארסי בסרט הקצר "For people in trouble" שביים וכתב אלכס לות'ר.

## פילמוגרפיה
### קולנוע

### טלוויזיה

### תיאטרון

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים ממוצא ניגרי
קטגוריה:אנגלים ממוצא שווייצרי
קטגוריה:אנגלים שנולדו ב-1995
טעמי (מסעדה)

**טעמי** הייתה מסעדה ששכנה ברחוב שמאי בירושלים. המסעדה - שהתמחתה בחומוס ובתבשילי בשר ירושלמיים, נפתחה ב-1954 על ידי אלברט מג'ר, ועד סגירתה נחשבה לאחת המסעדות הבולטות בעיר. למסעדה היה סניף באזור התעשייה תלפיות.

## אודות
מסעדת 'טעמי' נוסדה ב-1954 על ידי אלברט מג'ר, יוצא בולגריה, מול קולנוע אוריון ברחוב שמאי. המסעדה הוקמה במרחק 150 מטר מקפה פינתי (לימים חומוס 'פינתי') - שעם השנים הפך ליריבה הקולינרי. באותם ימים היא נחשבה למסעדה היחידה שהגישה חומוס במערב ירושלים.

כהגדרה - 'טעמי' לא הייתה חומוסייה, אלא מסעדת תבשילים שאחת מהמנות הרבות שלה (חומוס) זכתה להצלחה גדולה והפכה למנת הדגל. מלבד החומוס, היו בתפריט גם מאכלי בשר, תבשיל במיה, ממולאים, מרקים ופלאפל.

חוויית האכילה הצפופה הפכה לסמל המסחרי של 'טעמי', ומג'ר התפרסם בקריאת העידוד "לבלוע, לא ללעוס" שנועדה לזרז את לקוחות המסעדה. בשל מיקומה המרכזי, שימשה 'טעמי' כמוקד עליה לרגל של פוליטיקאים ואנשי רוח, דוגמת אהוד אולמרט, דודו גבע ואביגדור ליברמן.

ברבות השנים תפסו בניו של אלברט (ג'קי ורמי מג'ר) את הניהול על 'טעמי', וכמו אביהם - העדיפו לא להקים זכיינים נוספים למסעדה. זאת בשונה מהיריבה 'פינתי', שהתרחבה מירושלים ופתחה סניפים נוספים ברחבי הארץ.

ב-1988 תחקירני "כלבוטק" הגיעו למסעדה ומצאו שכמות הקוליפורמים גבוהה מן הנדרש. ההשפעה של התחקיר הייתה מיידית וכמות הלקוחות ירדה משמעותית בשבועות שחלפו. למרות זאת, המסעדה המשיכה בפעילות רגילה ומספר הלקוחות התאזן ככל שעבר זמן. מספר שנים לאחר מכן, בתיווך של "ידיעות ירושלים", הסכים ג'קי מג'ר להתפייס עם רפי גינת.

תחקיר הקוליפורמים לא פגע במוניטין של 'טעמי', ובספטמבר 1989 החלה המסעדה למכור מאות ק"ג של חומוס למסעדת 'זוּלה' של דודו אלהרר בתל אביב. כבר בשבוע הראשון של המכירה, נצרכו כ-700 ק"ג של חומוס.

ביוני 2019, כחודשיים לאחר פטירתו של ג'קי מג'ר (מנהל המסעדה באותה העת), החליטה משפחתו לסגור את 'טעמי' לאחר 65 שנות פעילות. חצי שנה אחרי הסגירה - המלצר הוותיק של המסעדה, מוחמד (מוטי) ברון, שעבד במקום כארבעים שנה והפך לאחד מסמליו, פתח חומוסייה ברחוב יפו שהנציחה את החומוס המוכר של טעמי.

## לקריאה נוספת
* דוד קרויאנקר, המשולש הירושלמי - ביוגרפיה אורבנית, ירושלים, הוצאת כתר, 2011 (על מסעדת טעמי ראו בעמ' 56-57).

## קישורים חיצוניים
*

## הערות שוליים

קטגוריה:ירושלים: בתי קפה ומסעדות
קטגוריה:מרכז העיר ירושלים
פרץ ציוני

הרב **פרץ ציוני** (כ"א בניסן ה'תש"ו, 22 באפריל 1946 – י"ט בניסן ה'תשס"ו, מרץ 2006) היה רב ישראלי שכיהן כרבה האשכנזי של עפולה מ-1975 ועד מותו.

## ביוגרפיה
נולד לאביו הרב מנחם מאיר ציוני, אב בית דין בתל אביב (בנו של הרב ניסן בן-ציון) ולשפירנצא תקוה בת הרב פרץ סג"ל. למד בישיבת פוניבז' לצעירים, בישיבת חברון בירושלים וישיבת בית יהודה של הרב יחיאל מיכל פיינשטיין בתל אביב.

לאחר נישואיו ב-1969, התגורר בבני ברק. ב-1972 נבחר לרב מושב שדה אילן בגליל התחתון. ב-1975 נבחר לרבה של עפולה (במקום הרב אשר קרשטיין שנפטר באותה שנה). לצדו כיהן הרב הספרדי יהודה שטרית ולאחר פטירתו הרב שמואל דוד.

יזם את פרויקט "אדם לאדם אדם", במסגרתו מתקיימים מפגשים בין דתיים לחילונים.

בעפולה פרצה מחלוקת עזה בינו לבין ראש המועצה הדתית, ובגינה אף נמנע ממנו להגיע ללשכתו. בשנת 1988 הוחלט בהתכנסות משותפת של הרבנים הראשיים לישראל ונציגי משרד הדתות, כי במשך חצי שנה לשכת הרב ציוני תפעל בביתו, וכספי האגרות שנגבו בעבור רישום נישואין יופקדו בחשבון ייעודי. בשנת 1995 הועמד לדין בחשד שהוציא מן הכספים שהפקיד בחשבון הבנק לצרכיו הפרטיים, וכן שהעניק כשרות למפעלי מזון מחוץ לתחום השיפוט של עפולה. הוא הורשע בגניבה בידי נפקד, בהפרת אמונים בידי עובד ציבור ובקבלת שוחד. הרב ציוני ערער לבית המשפט העליון בטענה שמעשיו נעשו בתום לב. בית המשפט קיבל חלקית את ערעורו, ומחק חלק מסעיפי האישום, בעודו מותיר חלק מאישומי השוחד והגניבה. עונשו נקבע ל-6 חודשי עבודות שירות, שנתיים מאסר על תנאי וקנס של 80,000 שקלים. לאחר ההרשעה, הגיש סגן שר הדתות קובלנה כנגד הרב ציוני לבית דין משמעתי של רבני העיר, וזה החליט לא להעבירו מתפקידו אלא לאסור עליו לעסוק בכשרות ורישום נישואין. היועץ המשפטי לממשלה אליקים רובינשטיין עתר לבג"ץ בדרישה להעבירו מתפקידו.

נפטר ב-2006 ונקבר בבית הקברות פוניבז' בבני ברק.

על שמו רחוב בעפולה.

## משפחתו
היה נשוי לוויטל בת הרב חיים אבלסון, מורה ורכזת בנות שירות לאומי של האגודה להתנדבות בעפולה, שנבחרה לאחת הנשים פורצות הדרך בעפולה ב-2022. לזוג נולדו תשעה ילדים.

גיסיו היו הרב יעקב יוסף אויערבך, רבה של רמת חן והרב שמחה זיסל שפירא ראש ישיבת תפארת ישראל. הרב יהודה זרחיה סגל ומנחם ציוני היו בני-דודיו, והרב יוסף שלום אלישיב היה בן-דודו של אביו.

## קישורים חיצוניים
* אלון אברהם, "רוחו של הרב כדמות מחברת את כל שבטי ישראל חסרה מאוד בימים אלה בעיקר", באתר ידיעות הגליל, 5 במרץ 2023.
## הערות שוליים

קטגוריה:עפולה: רבנים ראשיים
קטגוריה:רבני מושבים
קטגוריה:מועצה אזורית הגליל התחתון: אישים
קטגוריה:רבנים ישראלים שהורשעו בדין
קטגוריה:מורשעים בעבירות שוחד בישראל
קטגוריה:מורשעים בעבירות מרמה והפרת אמונים בישראל
קטגוריה:מורשעים בעבירות רכוש בישראל
קטגוריה:מופללים שנענשו בשעות לתועלת הציבור
קטגוריה:אישים הקבורים בבית הקברות פוניבז'
קטגוריה:בוגרי ישיבת פוניבז'
קטגוריה:בוגרי ישיבת חברון כנסת ישראל
קטגוריה:ישראלים שנולדו ב-1946
קטגוריה:ישראלים שנפטרו ב-2006
בועז רביב

**בועז רביב** (נולד ב-1 באפריל 1961) הוא מנכ"ל ישראלי שמילא שורה של תפקידים בחברות טכנולוגיות רב-לאומיות, שביניהן אטנטי, אוויה, רדויז'ן, אלרון טלסופט, ו. מאז 2001 רביב עוסק בהשקעות, בייעוץ ובליווי מיזמי הייטק שונים.

## ביוגרפיה

### התחלה והשכלה
בועז רביב נולד בבאר שבע, בן לד"ר שמואל רביב, מדען גרעין ממקימי קמ"ג ויזם תעשייתי.

רביב שירת בצה"ל כמסו"ל בחיל התותחנים בחטיבת האש 282, שבמסגרתה לחם במלחמת לבנון הראשונה וסיים כממ"ח בהשלמה החיילית של קורס קציני תותחנים. עם שחרורו ב-1984 החל ללמוד תואר ראשון בהנדסת מכונות בטכניון אותו סיים בהצטיינות וב-1988 יצא להתמחות ברובוטיקה ב שבמונפלייה שבצרפת. רביב נמנה עם צוות שבנה רובוטים לצורכי חקלאות והתמקד בפיתוח מערכת ראייה ממוחשבת לאיתור ולמיון יבולים ולהכוונת הרובוט.

### חיים אישיים
רביב הוא בנו של שמואל רביב. הוא נשוי לדוקטור דנה לנדאו ולו ארבעה ילדים.

### פעילות עסקית
ב-1989 הצטרף ל בסניף החברה שבפריז. בעת שהותו בצרפת מילא מגוון רחב של תפקידים ובהם מהנדס פיתוח וראש צוות טכנולוגי של מערכות שליטה ובקרה מסוג  ו-SCADA. בהמשך דרכו ניהל גם פרויקט בדיקות ואימות לרשת תקשורת נתונים שפותחה עבור .

בסוף 1995 חזר לישראל והצטרף לחברת אלרון טלסופט בתפקיד מנהל חטיבת טלקום, תפקיד בו החזיק כ-5 שנים. במהלך תקופה זו, רביב הוביל את תכנון והקמת תשתית הגישה לאינטרנט עבור בזק, את שירות המידע ״בזקנט 135״, כמו גם את פיתוח והקמה של המערכות הראשונות בארץ לבנקאות פרטית ומסחרית באינטרנט עבור ארגונים פיננסים כבנק לאומי, בנק מזרחי טפחות וכחברת כרטיסי האשראי ויזה כ.א.ל.

בתחילת 2000 עבר לחברת רדויז'ן לתפקיד מנכ"ל היחידה הטכנולוגית, שפיתחה תשתיות תוכנה וכלי בדיקה לרוב יצרניות ציוד תקשורת בטכנולוגיית VoIP. ב-2005 החל לנהל גם את שאר היחידות העסקיות בתחום הוידאו קונפרנסינג  ובינואר 2006 מונה למנכ"ל החברה כולה. כמנכ״ל רדויז׳ן, תפקיד שבו החזיק כ-6 שנים, הוביל עסקאות רכש ושיתופי פעולה עם כמה מחברות הטכנולוגיה הגדולות בעולם תוך הרחבת פעילות החברה. בין העסקאות הידועות ניתן למנות את רכישת AETHRA האיטלקית ומערכות הקצה שלה ואת מכירת רדויז'ן לאוויה.

ביוני 2012, עם מכירת רדויז'ן, הצטרף רביב לאוויה על מנת להבטיח את הצלחת הרכישה ולהשלים את אינטגרציית מכלול ה בסל הפתרונות לתקשורת אחודה Aura של אוויה. במסגרת תפקיד זה, ניהל רביב את חטיבת המוביליטי, היה אחראי על מרכז הפיתוח של החברה בישראל והוביל למכירת החטיבה הטכנולוגית לחברת ספיירנט הבריטית.

ב-2017 הצטרף לקרן אייפקס שרכשה את עסקי האיזוק האלקטרוני  מחברת 3M. רביב כיהן כמנכ"ל אטנטי והוביל תהליך carveout ליצירת חברה מאוחדת עם זהות תאגידית אחת בשוק הניטור האלקטרוני . בתקופה זו הורחבה הפעילות העסקית והחל פיתוח דור חדש של פתרונות המאפשרים לגופי האכיפה והשיקום ניטור ובקרה באמצעים טכנולוגים של צווי בית משפט כדוגמת: מעצר בית, צו הרחקה, והגנה על הקורבות אלימות במשפחה.

ב-2021 הקים רביב חברת השקעות פרטית ומאז הוא עוסק בהשקעות, בייעוץ ובליווי מיזמי הייטק שונים.

## לקריאה נוספת
* אריה מזרחי, מסך אש מתגלגל - תותחנים פורצי דרך, אוטוביוגרפיה, הוצאת כנרת זמורה דביר, יולי 2023, עמוד 252
* 
*
* 
*

## קישורים חיצוניים

* 

## הערות שוליים

קטגוריה:בוגרי הטכניון - מכון טכנולוגי לישראל: הנדסת מכונות
2023 03
קטגוריה:מנכ"לים ישראלים
קטגוריה:ישראלים שנולדו ב-1961
קרום דמוי לימפה תת-עכבישי

**קרום תת-עכבישי דמוי-לימפה** (באנגלית: **Subarachnoidal LYmphatic-like Membrane**; בראשי תיבות: **SLYM**) הוא מבנה אנטומי במוח שהוצע בשנת 2023 כשכבה הרביעית האפשרית של קרומי המוח.

ה-SLYM ממוקם בין החלל התת-עכבישי לבין הקרום העדין והוא מחלק את החלל התת-עכבישי לעליון ותחתון. 

## מבנה
ה-SLYM נראה כשכבה דקה של תאים ומכיל תאי חיסון משלו. ה-SLYM עשוי לעכב מולקולות גדולות, כגון פפטידים וחלבונים, הדבר מראה שאולי הוא תומך במחסום דם-מוח. הקרום אינו חדיר לכל מולקולה הגדולה מ-3,000 דלטון.

## גילוי
ה-SLYM פורסם במאמר באתר Science בינואר 2023, הגילוי נעשה על ידי קבוצת מחקר מאוניברסיטאות רוצ'סטר וקופנהגן. בפברואר 2023 פורסם שחוקרים מהמדינות גרמניה, פינלנד, שווייץ, דרום קוריאה וארצות הברית חולקים על הממצאים שהתגלו רק לאחרונה. 

## קישורים חיצוניים
* 

## הערות שוליים

קטגוריה:המוח
כריסטיאן קונברי

**כריסטיאן קונברי** (באנגלית: **Christian Convery**; נולד ב-10 בנובמבר 2009) הוא שחקן קנדי יליד לוס אנג'לס. הוא מגלם את דמותו של גאס בסדרת הפנטזיה של נטפליקס "סוויט טות': נער עם קרניים".

## ביוגרפיה
קונברי נולד בלוס אנג'לס, קליפורניה ב-10 בנובמבר 2009. זמן קצר לאחר לידתו חזרו הוריו לוונקובר בקנדה. 

קונברי ערך את הופעת הבכורה שלו בתור קונר בסרט הקומדיה רומנטית "Hearts of Spring" שיצא לאקרנים באפריל 2016. באותה שנה גילם תפקידים בסדרות "על טבעי" ו"ואן הלסינג", ולאחר מכן ב"לגיון" ו"לוציפר" בשנת 2017. בנובמבר 2016 הוא הופיע בסרט הטלוויזיה "My Christmas Dream" של הולמרק בתפקיד הראשי הראשון שלו. הוא בן דודו של השחקן כריסטופר קונברי.

בשנת 2019, הוא זכה שוב בפרס האמן הצעיר בקטגוריית 'סטרימינג - סדרה או סרט'. בסרט הדרמה משנת 2018, "ילד יפה" עם טימותי שאלאמה וסטיב קארל, הוא גילם את התפקיד של ג'ספר שף. היה לו תפקיד ראשי בסדרה של ערוץ דיסני, "בית ספר לגורים", עליו הוא זכה בשנת 2020 בפרס השחקן הראשי הטוב ביותר בסדרת הטלוויזיה. הוא הופיע בסרט הטלוויזיה "היורשים 3" ובסרט "משחקים באש" לצד ג'ון סינה, ג'ון לגוויזאמו וג'ודי גריר.

בשנת 2021, קונברי הופיע בתפקיד ראשי בסדרת הפנטזיה של נטפליקס "סוויט טות': נער עם קרניים" לצד ויל פורטה ודניה רמירז. 

בסרט הדרמה "The Tiger Rising" משנת 2022, המבוסס על ספרה של קייט די-קמילו, קונברי שיחק בתור רוב הורטון לצד דניס קווייד, קווין לטיפה, סם טראמל וקתרין מקפי.

## פילמוגרפיה

### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:קנדים שנולדו ב-2009
ויקטוריה אלונסו

**ויקטוריה אלונסו** (באנגלית: **Victoria Alonso**; נולדה ב-22 בדצמבר 1965) היא מפיקת קולנוע ארגנטינאית.

## ביוגרפיה
אלונסו נולדה בעיר לה פלאטה שבמחוז בואנוס איירס בארגנטינה. כשהייתה בת 19 עברה לעיר סיאטל כדי להיות שחקנית. היא עברה ללוס אנג'לס והחלה לעבוד בתעשיית האפקטים החזותיים ועבדה על סרטים כמו "סיפורי דגים" שיצא בשנת 2003 והיה מועמד לפרס באפט"א לאפקטים החזותיים הטובים ביותר בטקס פרסי האקדמיה הבריטית לקולנוע ה-57.

בשנת 2005 אלונסו הצטרפה לאולפני מארוול כסגנית-נשיא חטיבת האפקטים החזותיים ופוסט-פרודקשן, ועבדה כמפיקה בסרטי היקום הקולנועי של מארוול, "איירון מן", "איירון מן 2", "תור" ו"קפטן אמריקה" והייתה מפיקה בפועל בכל פרויקט של אולפני מארוול החל מהסרט "הנוקמים".

בשנת 2015 היא קודמה לתפקיד סגנית-נשיא של חטיבת ההפקה של האולפנים.

בשנת 2021 קודמה אלונסו לתפקיד נשיאת חטיבת הפושט פרודוקשן, VFX, אנימציה ומוצרים פיזיים באולפני מארוול.

בשנת 2023 אלונסו עזבה את אולפני מארוול.

אלונסו היא לסבית מוצהרת ונשואה לשחקנית האוסטרלית אימלדה קורקורן. להן בת אחת.

## פילמוגרפיה ופרסים

## קישורים חיצוניים

## הערות שוליים

קטגוריה:בואנוס איירס: אישים
קטגוריה:מפיקות קולנוע
קטגוריה:מפיקי קולנוע
קטגוריה:מהגרות מארגנטינה לארצות הברית
קטגוריה:לסביות (נשים)
קטגוריה:ארגנטינאיות שנולדו ב-1965
קטגוריה:ארגנטינאים שנולדו ב-1965
אנדריי לוזובסקי

**אנדריי מיקולייביץ' לוזובסקי** (באוקראינית: **Андрій Миколайович Лозовський**; נולד ב-31 בינואר 1973 באודסה) הוא כדורגלן עבר אוקראיני, ששיחק בעמדות הקשר בקבוצת צ'רנומורץ אודסה בליגת העל האוקראינית ובקבוצת שונות בישראל.

## ביוגרפיה
לוזובסקי גדל במחלקת הנוער של מועדון הכדורגל צ'רנומורץ אודסה. בשנת 1992 עלה לקבוצה הבוגרת של המועדון. הוא שיחק בעיקר בשורות קבוצת המילואים של המועדון. שותף ביחסית מעט משחקים של ההרכב הראשון של המועדון.

בשנת 1995 הגיע לוזובסקי לישראל כדי לחתום בקבוצת הפועל כפר סבא שזה עתה עלתה לליגה הבכירה בארץ. לאחר עונה אחת בכפר סבא עבר לשחק בקבוצות מליגת המשנה בארץ : מכבי עכו, בית"ר תל אביב והפועל נצרת עילית.

בשנת 2001 עזב את ישראל ושב לאוקראינה. הוא שיחק עונה אחת בקבוצת נעוריו צ'רנומורץ אודסה. בתום עונת 2001/2002 פרש ממשחק פעיל בשל פציעה.

לאחר פרישה ממשחק פעיל למד חינוך גופני באוניברסיטת אודסה. מאז 2008 מאמן לוזובסקי את קבוצת הילדים של צ'רנומורץ אודסה.

## תארים
* הגביע האוקראיני: 1992, 1993/1994.

## קישורים חיצוניים

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:אודסה: כדורגלנים
קטגוריה:כדורגלני צ'רנומורץ אודסה
קטגוריה:כדורגלני הפועל כפר סבא
קטגוריה:כדורגלני מכבי עכו
קטגוריה:כדורגלני בית"ר תל אביב
קטגוריה:כדורגלני הפועל נוף הגליל
קטגוריה:כדורגלנים זרים בישראל
קטגוריה:אוקראינים שנולדו ב-1973
קוגל (סדרת טלוויזיה)

**קוגל** היא סדרת דרמה ישראלית המהווה הקדמון (פריקוול) לאירועי הסדרה "שטיסל". הסדרה נוצרה ופותחה על ידי יהונתן אינדורסקי, בוימה על ידי ארז קו אל ועלתה לשידור ב־5 בדצמבר 2024.

## תקציר העלילה
הסדרה עוסקת בקורותיהם של נוחעם שטיסל ובתו ליבי, המתגוררים בקהילה היהודית באנטוורפן, בלגיה. נוחעם הוא אחיו של שולעם שטיסל, דמות ראשית בסדרה שטיסל.

נוחעם הוא עסקן בתחום התכשיטים, המבקש לבסס את מעמדו כ"גביר" בקהילה המקומית. נוהג למכור תכשיטים לאלמנות בגישה מעוררת-מחלוקת. לאחר שאשתו יידעס מבקשת להתגרש ממנו, הוא מתקרב אל אלמנתו של בעל מסעדת הקוגל המקומית, פנינה בומבאך. ליבי, אשר בורכה בכשרון כתיבה יוצא דופן, יוצרת קשר עם סופרת חרדית בעניין ספר שכתבה לאורך שנים. כמן כן, מבקשת ליבי לפרסם סיפור בהמשכים בעיתון חרדי מקומי, ומצויה בדילמה סביב המתח שבין קריירה כסופרת לבין המצופה ממנה כאם וכרעיה. על ליבה של ליבי מתחרים יוייליש ובוראך, בחורים הלומדים בחברותא.

## צוות השחקנים והדמויות
* **נוחעם (נחום) שטיסל** (ששון גבאי) - עסקן בתחום התכשיטים. אביה של ליבי ובעלה של יידעס.
* **ליבי שטיסל** (הדס ירון) - בתם של נוחעם ויידעס. סופרת צעירה ורבת כישרון.
* **יִידֶעס (יהודית) שטיסל** (מילי אביטל) - אשתו של נחום ואימה של ליבי. עוסקת בתפירת שמלות כלה.
* **פנינה בומבאך** (רותם אבוהב) - אלמנה טרייה, בעלת מסעדת קוגל משפחתית.
* **יויליש (יואל) ורמוט** (רועי ניק) - בחור ישיבה ובנו של הרשל וורמוט, המתחרה על ליבה של ליבי.
* **בורעך (ברוך) סלונים** (אורי אלבי) - בחור ישיבה וחבר של יוייליש. עובד כעורך בעיתון החרדי המקומי.
* **הרשל ורמוט** (יגאל נאור) - אביו של יוייליש וורמוט. גביר עשיר, בעל סאונה יוקרתית לחברים בלבד.
* **הרב שייע** (שי אביבי) - טוען בבית הדין החרדי, המטפל בענייניו המשפטיים של נוחעם.
* **חנה וינברגר** (ירדן בר כוכבא) - סופרת חרדית רווקה ובעלת שם.
* **נעמי פיינטוך** (רבקה מיכאלי) - אלמנה עשירה.
* **הרב וסרמן** (ניב מג'ר) - הבעלים של העיתון "זמנים", בו כותבת ליבי.

## הפקה
### פיתוח
ב-22 בינואר 2023, נמסר לראשונה על פיתוחה של סדרת ספין אוף עבור סדרת הדרמה המשפחתית "שטיסל", שתעסוק בקורותיו של נוחעם שטיסל, אחיו המנוכר של שולעם. עוד נמסר כי על כתיבת הסדרה אמון יוצר הסדרה המקורית, יהונתן אינדורסקי, אם כי ללא מעורבותו של אורי אלון, שותפו של אינדורסקי ליצירת "שטיסל".

ב-21 במרץ 2023, אישרה רשמית "yes" את תחילת הפקתה של הסדרה, שזכתה לשם "**קוגל**", על שם מאכל הקוגל המלווה את הסדרה ודמויותיה.

ביוני 2024 עלה פרומו ראשון לסדרה במסגרת הצגת הפקות המקור של yes לשנת 2024-25

הפרק הראשון עלה לשידור ב-5 בדצמבר 2024 בערוץ yes DRAMA, וב-yesVOD.

על הפקת הסדרה אמונה חברת ההפקות "אבוט המאירי תקשורת".
## קישורים חיצוניים

* 
* 
* 
* 

## הערות שוליים

קטגוריה:Yes הטלוויזיה בלוויין: תוכניות וסדרות
קטגוריה:סדרות טלוויזיה ישראליות
קטגוריה:סדרות דרמה ישראליות
קטגוריה:סדרות דרמה משפחתיות ישראליות
קטגוריה:סדרות ספין-אוף ישראליות
קטגוריה:יהדות חרדית בטלוויזיה
קטגוריה:סדרות טלוויזיה ישראליות שעלו לשידור בשנת 2024
שריר האף

**שריר האף** (באנגלית: **Nasalis muscle**) הוא שריר דמוי שריר סוגר של האף. הוא דוחס את סחוסי האף , ומתחכך בנחיריים. יש אנשים שיכולים להשתמש בו כדי לסגור את הנחיריים כדי למנוע כניסת מים בשהייה מתחת למים. ניתן להשתמש בו כדי לבדוק את תקינות עצב הפנים, שאחראי לו.

## מבנה
שריר האף מכסה את סחוסי האף במשטח התחתון של האף. הוא מורכב משני חלקים:
* **החלק הרוחבי** יוצא מהלסת העליונה אל הנקבים החותכים . הסיבים שלו ממשיכים כלפי מעלה, מתרחבים לאלל דק על גשר האף עם זה של השריר של הצד הנגדי, ועם האפונורוזיס של שריר הפרוצרוס . הוא דוחס את הנחיריים ויכול לסגור אותם לחלוטין.
* **החלק האלארי** (שריר הנריס המרחיב ) יוצא מהלסת העליונה מעל החותכת הצדדית וחודר לתוך הסחוס הגדול של האף . הסיבים האמצעיים שלו נוטים מתמזגים עם השריר המדכא הספטי .

## משמעות קלינית
### שפה שסועה
שריר האף הוא אחד משרירי המפתח שלא נוצרו בצורה נכונה אצל אנשים עם שפה שסועה. לתיקון השפה, יש לזהות את ראש החלק הרוחבי במהלך ניתוח משחזר כדי שניתן יהיה לתפור אותו בניתוח ולחברו למחיצת האף. ניתן גם למקם מחדש את המקור בלסת בעליונה בסימטריה טובה יותר.

### בדיקת עצב הפנים
בשל היותו שטחי, ניתן להשתמש בשריר האף לבדיקת עצב הפנים. ספציפית, ניתן להשתמש בו כדי לבדוק את תקינות הענפים הזיגומטיים .

## תמונות

קובץ:Sobo 1909 260.png
קובץ:Sobo 1909 262.png
קובץ:Sobo 1909 264.png
קובץ:Sobo 1909 266.png
קובץ:Nasalis muscle animation small.gif|מיקום שריר האף (מוצג באדום).
קובץ:Gray157.png


## קישורים חיצוניים

* תרשים אינטראקטיבי, באתר ivy-rose.co.uk
* Nasalis muscle

קטגוריה:שרירי הראש
ברנדון מילר

**ברנדון ג'ורדן מילר** (באנגלית: **Brandon Jordan Miller**; נולד ב-22 בנובמבר 2002) הוא כדורסלן אמריקאי המשחק בעמדת הסמול פורוורד בקבוצת שארלוט הורנטס מליגת ה-NBA.

## קריירה
מילר נולד וגדל בנאשוויל, טנסי. בשנתו הראשונה בתיכון העמיד ממוצעים של 23.3 נקודות, 8 ריבאונדים, 4.3 אסיסטים, 2.6 חסימות ו-2.3 חטיפות למשחק. בשנתו השנייה העמיד ממוצעים של 24.1 נקודות, 8.5 ריבאונדים, 4.3 אסיסטים ו-2.3 חטיפות למשחק.

לאחר שסיים תיכון, שקל מילר לשחק בג'י ליג איגנייט או בקבוצות מליגת העל האוסטרלית, ובמקביל קיבל הצעות מאוניברסיטת קנזס ומאוניברסיטת המדינה של טנסי, אך בחר לשחק עבור אוניברסיטת אלבמה. ב-22 בפברואר 2023 קלע 41 נקודות בניצחון קבוצתו 78–76 על אוניברסיטת קרוליינה הדרומית, ושבר את שיא האוניברסיטה לנקודות שקולע שחקן בעונתו הראשונה. במהלך העונה ששיחק באוניברסיטה היה מועמד לפרסים רבים, וזכה בחלק מהם. ב-22 ביוני ברנדון מילר נבחר בדראפט הנבא על ידי קבוצת שארלוט הורנטס בבחירה ה-2.

### תקרית הירי
ב-15 בינואר 2023 הוריד מילר את חברו דריוס מיילס בבר בעיר טסקלוסה שבאלבמה. זמן מה לאחר מכן ביקש מיילס ממילר לבוא לאסוף אותו ולהביא איתו אקדח שהיה בבעלותו של מיילס ונשאר קודם לכן מוסתר ברכבו של מילר, ללא ידיעתו של האחרון. כאשר הגיע מילר לאסוף את מיילס, הצטרף אליהם מייקל דייוויס, לקח את אקדחו של מיילס מידיו של מילר וירה לעבר רכב שעמד בסמוך. מהירי נהרגה ג'מה האריס בת ה-23, כאשר יעד הירי היה בן זוגה סדריק ג'ונסון, שהסתכסך עם מיילס ודייוויס. מיילס ודייוויס נעצרו והואשמו בחשד לרצח, בעוד שמילר נחקר ושוחרר ללא אישום, לאחר שהתברר כי הוא לא היה מודע לכוונותיהם של השניים, לא נטל חלק בסכסוך עם ג'ונסון ולא נגע באקדח.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי טנסי
קטגוריה:נאשוויל: אישים
קטגוריה:כדורסלנים אמריקאים
קטגוריה:טנסי: כדורסלנים
קטגוריה:כדורסלני אוניברסיטת אלבמה 
קטגוריה:כדורסלני שארלוט הורנטס
קטגוריה:אמריקאים שנולדו ב-2002
ויקקה (עיר)

**ויקקה** (בטטום: **Vikeke**) היא עיר הבירה של מחוז ויקקה במזרח־מרכז מזרח טימור. נכון לשנת 2015, בעיר מתגוררים 6,859 תושבים.

## גאוגרפיה
העיר ממוקמת במרכז המחוז הקרוי על שמה, במזרח־מרכז מזרח טימור. גובהה הממוצע הוא 140 מטרים מעל פני הים. העיר מרוחקת כ־10 קילומטרים מחופי ים טימור. היא נמצאת כ־43 קילומטרים מדרום־מערב לבאוקאו, העיר השנייה בגודלה במדינה, וכ־95 קילומטרים מדילי, בירת המדינה.

האקלים בוויקקה, כבשאר חלקי המדינה, הוא אקלים סוואנה טרופי (Aw לפי שיטת קפן).

## תחבורה
העיר נמצאת על צומת של שני כבישים ראשיים. בנוסף ממוקם בה מנחת בעל מסלול טיסה לא סלול.

## קישורים חיצוניים

קטגוריה:מחוזות מזרח טימור: ערי בירה
פדיר קריצ'בסקי

**פדיר קריצ'בסקי** (באוקראינית: **Федір Кричевський**; 22 במאי 1879 – 30 ביולי 1947) היה צייר מודרניסטי מוקדם, אוקראיני ממוצא יהודי. הוא היה אחיו של המעצב הגרפי ואסיל קריצ'בסקי.

## קורות חיים
קריצ'בסקי נולד בלבדין, בנפת חרקוב שבאימפריה הרוסית, למשפחתו של רופא כפרי יהודי שהמיר את דתו לנצרות אורתודוקסית והתחתן עם אישה אוקראינית. הוא סיים את בית הספר לציור, פיסול ואדריכלות במוסקבה בשנת 1901 ואת האקדמיה לאמנויות סנט פטרבורג בשנת 1910. הוא נדד במערב אירופה במשך שנה, ולמד זמן קצר אצל גוסטב קלימט בווינה. הוא עבר לקייב, שם שימש כפרופסור ומנהל בבית הספר לאמנות בקייב מ-1914 עד 1918.

בשנת 1917 הוא היה מהמייסדים והרקטור (מ-1920 עד 1922) של האקדמיה הממלכתית של אוקראינה לאמנויות. כשהאקדמיה בוטלה, הוא עבד כפרופסור במכון הלאומי לאמנות בקייב, ולבסוף הפך לרקטור שלה. הוא נשאר בקייב עם פרוץ מלחמת העולם השנייה, ושמר על תפקידו במכון, בניסיון להצילו בתנאים קשים במהלך הכיבוש הגרמני של קייב. הוא כיהן כיו"ר איגוד האמנים האוקראינים שניסה לשפר את תנאי האמנים בזמן הכיבוש. הוא זכה לפופולריות רבה בקרב האמנים-עמיתים, הסגל במכון והסטודנטים, ואף אחד לא הסגיר את מוצאו היהודי לשלטונות הגרמנים, והציל אותו מהטבח בבאבי יאר.

הוא עבר לקניגסברג בקיץ 1943, כדי להצטרף לאחיו ואסיל. הוא ניסה לברוח מערבה כדי להימלט מהכוחות הסובייטיים המתקדמים, אך הרכבת שבה נסע נעצרה. קריצ'בסקי נעצר על ידי ה-NKVD כמשתף פעולה, אך חקירותיו לא העלו דבר שיכול להפליל אותו, ולכן נשלל ממנו כל תאריו וכיבודיו ונשלח לגלות לכפר אירפין שליד קייב שם מת מרעב במהלך הרעב ב 1947, למרות עזרת המזון שהתקבלה מתלמידתו הציירת טטיאנה יבלונסקה.

12 שנים לאחר מותו טוהר שמו של קריצ'בסקי. בשנת 1959 נערכה התערוכה הראשונה של עבודותיו בקייב, והחל להתפרסם מידע על עבודתו.

## יצירה
בסך הכל הפיק קרוב לאלף יצירות, בהן קומפוזיציות סיפוריות, פורטרטים, נופים, רישומים. עבודתו המוקדמת נותרה החלק היקר והמוערך ביותר ביצירתו. הוא נוצר בהשפעתם של גוסטב קלימט ופרדיננד הודלר ושילב עקרונות אסתטיים בדלנים עם רגישויות עממיות וסמלים. השרטוט של קריצ'בסקי נחשב כשווה לזו של אדולף פון מנצל. עבודתו המאוחרת, אף על פי שהיא טובה בביצוע, סבלה ממגבלות אידאולוגיות של הריאליזם הסוציאליסטי.

במשך 30 שנה היה קריצ'בסקי אחת הדמויות המובילות באמנות האוקראינית. בשנים 1911 ו-1913 הוא ארגן את תערוכות האמנות הראשונות של אוקראינה. החל משנת 1897, עבודותיו הוצגו בלמעלה מ-34 תערוכות באוקראינה ומחוצה לה. הוא גם היה מורה מצליח, שתלמידיו כללו אמנים אוקראינים מפורסמים רבים.

הטריפטיכון "חיים" של קריצ'בסקי נותר אחת הדוגמאות האייקוניות של המודרניזם האוקראיני. העבודה משלבת את האלמנטים אר נובו וציורים דתיים אוקראינים. כל ציור מכיל בהתאמה נושאים נצחיים של חיים - אהבה, הישג ואובדן. המגע המודרני של קריצ'בסקי לתמונות, והרמוניה של צבעים העשירו את הפרשנות הקלאסית של הציורים.

## גלריה

 File:15fk.jpg!PinterestLarge.jpg
File:Costume-design-to-mykola-lysenko-s-opera-taras-bulba.jpg!PinterestLarge.jpg
File:Fedir Krychevsky - Life triptych - 1925-29.jpg
File:Krychevskyy Dovbush 1931.jpg


## קישורים חיצוניים

* 

## הערות שוליים

קטגוריה:ציירים יהודים אוקראינים
קטגוריה:ילידי 1879
קטגוריה:נפטרים ב-1947
המארבי

**מועדון הכדורגל המארבי** (בשוודית: **Hammarby IF Fotbollförening**) הוא מועדון כדורגל שוודי המייצג את הרובע סדרמאלם שבעיר סטוקהולם שבשוודיה.

## היסטוריה
המועדון משחק בליגת העל השוודית, ולאורך ההיסטוריה הקבוצה זכתה באליפות אחת (ב-2001) וסיימה פעמיים כסגנית האלופה (ב-1982 וב-2003). המועדון נחשב למחזיק בקהל האוהדים הגדול ביותר בליגה, והוא נחשב לאחד ממועדוני הכדורגל הגדולים באירופה מבחינת מספר השחקנים הפעילים בו, עם למעלה מ-3,000 שחקנים בשלל מחלקות המועדון. היריבות המרכזיות של המועדון הן א.י.ק סולנה ויורגודן, כאשר האחרונה חולקת עם המארבי את אותו אצטדיון מאז 2013.

## אוהדים
מאז 2014, להמארבי יש את ממוצע האוהדים הגבוה ביותר בליגה. בעונת 2015 עמד ממוצע האוהדים על 25,507 אוהדים למשחק, שיא חדש בליגת העל השוודית. בשנת 2022 שברה המארבי את השיא של עצמה, עם ממוצע של 26,372 אוהדים למשחק.

בשנת 2008, ערוץ הספורט "Setanta Sports" הגדיר את האצטדיון הביתי של המארבי כאצטדיון ה-11 הרועש ביותר בעולם.

לפני משחק הבית הראשון של העונה בליגה, אוהדי האמארבי מתאספים בכיכר גדולה בסדרמאלם ועורכים צעדה המונית. מסורת זו מתקיימת מאז 1998, ומושכת מדי שנה בין 15,000 ל-20,000 אוהדים.
900px|מרכז|ממוזער|צעדת אוהדי המארבי המסורתית

## תארים
* **[[ליגת העל השוודית|אליפות שוודיה]]** (1): 2001
** סגנות (2): 1982, 2003
* **[[הגביע השוודי]]** (1): 2020/2021
** סגנות (4): 1976/1977, 1982/1983, 2010, 2021/2022

## קישורים חיצוניים

* 

## הערות שוליים

קטגוריה:קבוצות כדורגל שוודיות
קטגוריה:קבוצות כדורגל שהוקמו ב-1889
קטגוריה:סטוקהולם: מועדוני כדורגל
ז'ול שלביס

**ז'ול שלביס** (בהולנדית: **Jules Schelvis**; 7 בינואר 1921 – 3 באפריל 2016) היה היסטוריון, סופר, איש דפוס וניצול שואה יהודי-הולנדי. שלביס היה הניצול היחיד מבין 3,005 האנשים שהובלו בטרנספורט ה-14 מווסטרבורק למחנה ההשמדה סוביבור (ואחד משני ניצולי השואה ההולנדים היחידים מסוביבור לצד סלמה אנגל וינברג). הוא ידוע בזכות זיכרונותיו ומחקריו ההיסטוריים על סוביבור, שעליהם זכה בתואר דוקטור לשם כבוד מאוניברסיטת אמסטרדם, קצין במסדר אורנג'-נסאו ומסדר ההצטיינות של הרפובליקה של פולין.

## קורות חיים
שלביס נולד באמסטרדם, לממשפחה יהודית חילונית. לאחר התיכון עבר הכשרה כמדפיס ועבד במשרד הדפוס לינדנבאום באמסטרדם. לאחר שהגרמנים כבשו את הולנד, שלביס פוטר מעבודתו בשל היותו יהודי. לאחר מכן עבד בעיתונים שונים והשתתף בארגון תנועת נוער מקומית, שם פגש אישה בשם רחל בוז'יקובסקי והחל לחזר אחריה. שלביס ניסה להתקרב לבוז'יקובסקי ולמשפחתה שהתגוררו במרכז לתרבות היידיש. לבסוף חיזוריו צלחו ושלביס ובוז'יקובסקי נישאו ב-1940, בין השאר בתקווה שהדבר יגן עליה ועל משפחת המהגרים הפולנית שלה מפני גירוש.

עם זאת, שלביס ומשפחתו נעצרו באמסטרדם ב-26 במאי 1943. הם גורשו למחנה המעבר וסטרבורק, שם שהו שישה ימים לפני שנשלחו למחנה ההשמדה סוביבור. הם היו בין 3,005 יהודים הולנדים בטרנספורט ה-14 לסוביבור. המסע נמשך 4 ימים. עם הגעתם למחנה נבחר שלביס להצטרף ליחידת עבודה שנשלחה למחנה העבודה דורוחוצ'ה. שאר בני משפחתו ובני הזוג בוז'יקובסקי נשלחו להשמדה בתאי הגזים.

בדורוחוצ'ה, יהודים מפולין ומהולנד נאלצו לעבוד בתנאים איומים ובעבודה קשה. שלביס הצליח לשרוד בעקבות כך שביקש פגישה עם מפקד המחנה, שבמקרה היה מודע לכך שבמחנה עבודה סמוך זקוקים למדפיס. עם זאת, מסיבות לא ברורות, שלביס נשלח במקום זאת למחנה באזור לובלין, שם נאלץ לבנות צריפים. משם הועבר לגטו רדום, שם הוטל עליו להרכיב מחדש בית דפוס שפורק והובא מוורשה. התנאים ברדום היו טובים משמעותית ממה שחווה שלביס בלובלין ובדורוחוצ'ה. עם התקרבות הצבא האדום, שלביס נשלח לטומאשוב מזובייצקי. משם הגיע בסופו של דבר לאזור שטוטגרט, שם שוחרר על ידי הצבא הצרפתי ב-8 באפריל 1945.

שלביס היה עד תביעה משמעותי במהלך המשפטים של קרל פרנזל, ג'ון דמיאניוק ופושעי מלחמה אחרים ששרתו בסוביבור. הוא המייסד של מוזיאון סוביבור וכן מחברם של מספר ספרים ומחקרים היסטוריים על במחנה.

לאחר המלחמה נשאר שלביס להתגורר בהולנד ונפטר שם ב-3 באפריל 2016 בגיל 95.

## יצירות עקריות
* *סוביבור: היסטוריה של מחנה מוות נאצי* (2014) Bloomsbury Academic.
* *Vernietigingskamp Sobibor* (1993) אמסטרדם: Bataafsche Leeuw. 
* *Binnen de poorten*, 1995, אמסטרדם: Bataafsche Leeuw. 
* *סוביבור.* *Transportlijsten*, 2001, אמסטרדם: Bataafsche Leeuw. 

## קישורים חיצוניים

## הערות שוליים

קטגוריה:ציידי נאצים
קטגוריה:סופרים יהודים הולנדים
קטגוריה:היסטוריונים יהודים
קטגוריה:היסטוריונים של מלחמת העולם השנייה
קטגוריה:חוקרי השואה
קטגוריה:ניצולי השואה: הולנד
קטגוריה:מסאים הולנדים
קטגוריה:אסירים במחנה ההשמדה סוביבור
קטגוריה:הולנדים שנולדו ב-1921
קטגוריה:הולנדים שנפטרו ב-2016
מבצע בר יוחאי

**מבצע בר יוחאי** היה מבצע שנערך ב-27 במאי 1948, במהלך מלחמת העצמאות, ובו נכבשו הכפר הערבי אלקֻבֵּיבַּה ואחריו הכפר זַרְנוּקָה (זרנוגה), על ידי חטיבת גבעתי (תש"ח).

## רקע
מבצע "בר יוחאי", שנקרא כך כיוון שתוכנן להיערך בל"ג בעומר, נועד להוות מעין "השלמה" למבצע ברק, שנערך כשבועיים קודם לכן, אשר נתבקשה עקב עלייתו של הצבא המצרי צפונה, לכיוון איסדוד.
הכפר אלקֻבֵּיבַּה היה הצפוני במובלעת ערבית של שלושה כפרים אשר נותרה לאחר שהחטיבה כבשה את הכפרים השכנים, כולל בַּשִית (בשיט), בשלבים קודמים. אותה מובלעת כללה גם את זַרְנוּקָה, כשני ק"מ מדרום מזרח, ויבנא, כארבעה ק"מ מדרום מערב. אלה היו מוקפים מצפון, ממזרח ומדרום ביישובים יהודיים, אשר כללו, מלבד רחובות וגבתון, את טירת שלום, כפר אהרון, קבוצת שילר (גן שלמה) וגבעת ברנר.

## הכוחות המשתתפים
מן הצד הישראלי, במבצע השתתפו כל פלוגות גדוד 52 של 'גבעתי', וכן קיבל הגדוד, כסיוע מהחטיבה, מרגמה כבדה. סיוע אחר נתן גדוד 55, אשר הטריד בזמן ההתקפה את זַרְנוּקָה, הן כהסחה, הן כדי למנוע מזַרְנוּקָה לשלוח תגבורות לאלקֻבֵּיבַּה. גדוד 55, אשר הוקם ימים מספר קודם לכן, וכלל שיעור ניכר של חיילים מבוגרים יחסית, נחשב ב'גבעתי' לגדוד קו שני, וכשירותו הקרבית הייתה פחותה מזו של גדודי החטיבה האחרים.

באשר לצד הערבי, על פי הערכת הש"י, היו בכפר כ-60 עד 70 לוחמים, ולהם מקלע ברן אחד. במקרה של התקפה עליו, ייתכן משלוח תגבורת של כמה עשרות לוחמים מכיוון יבנא, ואלה מצוידים גם בשני מקלעים ובמרגמה שני אינץ'. הכפר היה מוקף בעמדות ובתעלות להגנתו. לוחמי הכפר רכשו ככל הנראה ביטחון בכוחם, כיוון שהדפו שתי התקפות של גדוד 55.

## מהלך המבצע
המבצע החל בשעה 4:50 בבוקר 27 במאי. פלוגה אחת (ד'), חדשה וחסרת ניסיון מבצעי, הוצבה לחסום את הצטלבות הדרכים יבנא-רחובות ואלקֻבֵּיבַּה-זַרְנוּקָה. בהגיעה למקום מצפון נתקלה באש מפרדס סמוך, ונסוגה מבלי לבצע את תפקידה, אולם כיוון שלכפר לא שוגרו תגבורות, לא השפיע הדבר על תוצאות ההתקפה. פלוגות א' וג', בתנועה מצפון לדרום, כבשו את גבעת נבי-גנְדה (כיום – הגבעה שעליה בריכת המים) ואת שכונת המוכתר, בהתאמה. פלוגה ב' נעה אל מרכז הכפר מצפון, ובראשה מספר משוריינים. אלה נתקלו בתעלה כמה מאות מטרים מן היעד, ונעצרו. הפלוגה נערכה בפרדס שמשמאל הדרך, למרגלות גבעת נבי-גַּנְדָּה, ובסיוע אש מרגמות ואש פלוגות א' וג', פרצה לכפר, ופרט לבית אבן אחד, עליו התגברו בעזרת כמה רימונים, לא נתקלו בהתנגדות. הכיבוש הסתיים בסריקות ובהצבת חסימה בבית הבאר שמדרום לכפר. כיוון שהוכרע הקרב על אלקֻבֵּיבַּה, שינה גדוד 55 את משימתו, ובמקום להסתפק בהטרדה, כבש ללא אבדות את זַרְנוּקָה.

## אחרית דבר
במבצע נהרג חייל ישראלי אחד. אבדות הערבים, על פי הערכה, היו שמונה עד עשרה הרוגים ומספר דומה של פצועים.
בתחילת יוני, כמה ימים לאחר מבצע 'בר יוחאי', כבשה 'גבעתי' גם את יבנא. בסופו של דבר, המצרים נעצרו מעט צפונה לאיסדוד.

## לקריאה נוספת
* אברהם איילון, **חטיבת גבעתי במלחמת הקוממיות**, הוצאת מערכות, 1958.
* מרדכי בר-און, **׳גבעתי׳ כמו כולם: קורות גדוד 55 במלחמת העצמאות**, המרכז לחקר כוח המגן על שם ישראל גלילי, ירושלים, 2009.

בר יוחאי
קטגוריה:חזית המרכז במלחמת העצמאות
קטגוריה:מלחמת העצמאות: 1948
שריר הפה החוגי

**שריר הפה החוגי** הוא מקבץ של שרירים בשפתיים המקיף את הפה. זהו שריר סוגר שמורכב מארבעה ריבעים עצמאיים המשתלבים למעגל.

שריר הפה החוגי הוא אחד משרירי השלד המשמשים בנגינה של כלי הנשיפה ממתכת וכלי נשיפה מעץ. שריר זה סוגר את הפה ומכווץ את השפתיים.

## מבנה
שריר הפה החוגי אינו שריר סוגר פשוט כמו שריר העין החוגי. הוא מורכב משכבות רבות של סיבי שריר המקיפים את פתח הפה בכיוונים שונים. הוא מורכב בחלקו מסיבים שמקורם בשאר שרירי הפנים שמוחדרים לשפתיים, ובחלקו מסיבים המתאימים לשפתיים. מבין הראשונים, מספר ניכר של סיבים מגיעים משריר המחצצר ויוצרים את השכבה העמוקה יותר של שריר הפה החוגי.

חלק מסיבי שריר המחצצר – אלו הקרובים לאמצע השריר – מתכסים בזווית הפה, אלו הנובעים מהלסת העוברת אל השפה התחתונה ואלו מהלסת התחתונה אל השפה העליונה. הסיבים העליונים והתחתונים ביותר של שריר המחצצר עוברים על פני השפתיים מצד לצד ללא תהליך דיקוסציה .

השכבה השנייה, נוצרת משני צדדיה על ידי שריר הקנינוס  ושריר הטריאנגולריס , החוצים זה את זה בזווית הפה. אלה משריר הקנינוס עוברים לשפה התחתונה, ואלו משריר הטריאנגולריס לשפה העליונה, שלאורכה הם עוברים, שם הם חודרים לעור ליד הקו החציוני. בנוסף לאלה, סיבים משרירים נוספים מתערבבים עם הסיבים הרוחביים שתוארו לעיל, בכיוון אלכסוני.

לבסוף, נוצרים סיבים שבאמצעותם השריר מחובר עם הלסת העליונה ומחיצת האף והלסת התחתונה. בשפה העליונה, אלה מורכבים משתי רצועות, רוחבי ומדיאלי, משני צידי הקו האמצעי.

## משמעות קלינית
תינוקות נולדים מדי פעם ללא צד אחד או שניים משריר הפה החוגי, וכתוצאה מכך ניכרת צניחה קלה בצד הפגוע של הפנים.

## גלריה

קובץ:Illu head neck muscle.jpg|שרירי הראש והצוואר
קובץ:Gray378.png|שרירי הראש, הפנים והצוואר
קובץ:Gray381.png|סיבי שריר הפה החוגי


## קישורים חיצוניים

## הערות שוליים

קטגוריה:שרירי הראש
STS-59

**STS-59** הייתה המשימה השישית של מעבורת החלל אנדוור. המשימה שוגרה מ-LC-39A, מרכז החלל קנדי, ב-9 באפריל 1994. המשימה הוקדשה לחקר כדור הארץ.

## צוות
* **מפקד המשימה** - סידני גוטיירס
* **טייס** - קווין צ'ילטון
* **מומחה משימה 1** - ג'א אפט
* **מומחה משימה 2** - מייקל קליפורד
* **מומחה משימה 3** - לינדה גודווין
* **מומחה משימה 4** - תומאס ג'ונס
## נתוני משימה
השיגור בוצע ב-4 באפריל 1994 מכן שיגור 39A במרכז החלל קנדי לפי התכנון. הצוות ביצע מספר רב של ניסויים קושרים עם חקר כדור הארץ.

ביום ראשון של המשימה צוות הפעיל Spaceborne Imaging Radar והחל בסריקת אזורי קרקע. בנוסף לכך צוות השתמש ב X-Band Synthetic Aperture Radar וביצע מדידות זיהום תוך שימוש ב- Measurement of Air Pollution from Satellite (MAPS) שהיה מצויד בחיישן פחמן חד-חמצני. במהלך המשימה צולמו מאות אתרים שונים. בוצעו תצפיות זמן אמת על סופות באזור הפיליפינים, טייוואן וגינאה החדשה.

תצפיות אחרונות בוצעו ב-18 באפריל. ב-19 באפריל התברר שתנאי מזג האוויר באזור מרכז החלל קנדי אינם מאפשרים נחיתה והוחלט לדחות את הנחיתה ל-20 באפריל. הנחיתה בוצע בבסיס חיל האוויר אדוארדס במסלול נחיתה מס' 22.

במהלך הפעילות צוות צילם כ-70 מיליון קמ"ר של פניה השטח. כמו כן התקבלו נתוני מכ"ם מ-25% משטח כדור הארץ.

המעבורת נחתה ב-18 במרץ במסלול נחיתה מס' 22 בבסיס חיל האוויר אדוארדס.

## ראו גם
* משימות מעבורות החלל

## קישורים חיצוניים

* המשימה באתר נאס"א
* תיאור המשימה
* דיווח לעיתונות
* סרטון על המשימה

קטגוריה:ערכים שבהם תבנית בריטניקה אינה מתאימה
STS-059
קטגוריה:1994 בארצות הברית
זאק אידי

**זאק אידי** (באנגלית: **Zach Edey**; נולד ב-14 במאי 2002) הוא כדורסלן קנדי המשחק בעמדת הסנטר בממפיס גריזליס מה-NBA.

## קריירה
אידי נולד בטורונטו לאב קנדי ולאם ממוצא סיני. בילדותו שיחק אידי הוקי קרח ובייסבול. הוא החל לשחק כדורסל בצורה סדירה רק בתיכון, במסגרת איגוד האתלטים החובבים, ורק כאשר גובהו החריג לא אִפשר לו להמשיך לשחק בייסבול – החל להתמקד בכדורסל. הוא בחר לשחק כדורסל עבור קבוצת הכדורסל של אוניברסיטת פרדו, ובעונתו הראשונה באוניברסיטה גובהו כבר עמד על 2.24 מטרים, מה שהפך אותו לשחקן הגבוה ביותר בהיסטוריה של ה-"Big Ten Conference ".

ב-2 במרץ 2021 הוא רשם שיא עונתי של 21 נקודות ושבעה ריבאונדים מהספסל בניצחון 73–69 על ויסקונסין. בעונתו הראשונה באוניברסיטה העמיד ממוצעים של 8.7 נקודות, 4.4 ריבאונדים ו-1.1 חסימות ב-14 דקות למשחק, ונכנס לנבחרת הצעירים של העונה.

ב-3 בינואר 2022 רשם שיא קריירה של 24 נקודות ו-10 ריבאונדים ב-20 דקות בהפסד 74–69 לוויסקונסין. ב-26 בפברואר 2022 קלע שיא קריירה של 25 נקודות ב-22 דקות בהפסד 68–65 למישיגן סטייט. בעונתו השנייה באוניברסיטה העמיד ממוצעים של 14.4 נקודות, 7.7 ריבאונדים, 1.1 אסיסטים ו-1.2 חסימות ב-19 דקות בלבד למשחק, ונבחר לקבוצה השנייה של העונה.

ב-17 בדצמבר 2022 הפך לשחקן ה-55 בהיסטוריה של פרדו שהגיע ל-1,000 נקודות בקריירה, ולשחקן ה-11 בתולדות האוניברסיטה שהגיע ל-100 חסימות בקריירה.

במהלך עונת 2022/2023 אידי נבחר שש פעמים לשחקן השבוע של ה-Big Ten, והשווה את שיא האוניברסיטה לפרס זה בעונה אחת, שיא שאותו קבע קיילב סוואניגן בעונת 2016/2017. בסיום העונה נבחר אידי לשחקן ה-Big Ten של העונה, לשחקן השנה של ספורטינג ניוז, ועוד. ב-18 באפריל 2023 הודיע כי יתמודד בדראפט 2023 ב-NBA, אך ב-1 ביוני משך את מועמדותו.

### קריירת נבחרות
אידי ייצג את נבחרת קנדה בגביע העולם בכדורסל עד גיל 19 ב-2021. הוא העמיד ממוצעים של 15.1 נקודות, 14.1 ריבאונדים ו-2.3 חסימות למשחק, הוביל את נבחרתו לזכייה במדליית הארד ונבחר לנבחרת הטורניר. ב-24 במאי 2022 הודיע כי ישחק בעתיד עבור נבחרת קנדה בכדורסל.

## קישורים חיצוניים

## הערות שוליים

קטגוריה:כדורסלנים קנדים
קטגוריה:בחירות דראפט של ממפיס גריזליס
קטגוריה:כדורסלני ממפיס גריזליס
קטגוריה:כדורסלני אוניברסיטת פרדו
קטגוריה:קנדים שנולדו ב-2002